Kamu bisa jelasin ke aku soal Piala Jagat FIFA 2022 dalam bahasa bali?

Piala Jagat FIFA 2022 (, ) manados wimbakara ka-22 Piala Jagat FIFA, pacentokan sépakbola putra internasional nyabran petang warsa sané kaperebutang olih tim nasional saking asosiasi anggota FIFA. Punika pacang kamargiang ring Qatar saking 20 Nopémber nuju 18 Désémber 2022. Pacang dados Piala Jagat kapertama sané kamargiang ring gumi Arab. Pacang dados Piala Jagat kaping kalih sané kamargiang penuh ring Banua Asia sesampun warsa 2002 ring Koréa Kelod miwah Jepang. Siosan punika, turnamen pacang dados pinih ungkur sané kasarengin olih 32 tim, antuk kawewehin 48 tim sané kajadwalang antuk warsa 2026 ring Amérika Serikat, Méksiko, miwah Kanada. Jayanti sadurungné Piala Jagat punika Prancis. Mawinan panes nyané masan panes sané wénten ring Qatar, Piala Jagat puniki pacang kamargiang saking ungkur Nopémber nganti patengahan Désémber, manadosang wimbakara kapertama sané nénten kamargiang ring sasih Méi, Juni, utawi Juli; punika pacang kamainang ring lami kala sané kakirangin sawatara 28 rahina. Pertandingan kapertama turnamén sané kamainang punika riaantara Qatar miwah Ékuador ring Stadion Al Bayt, Al Khor. Final pacang kalaksanayang ring 18 Désémber 2022, sané taler dados Rahina Nasional Qatar. Jayanti ungkur Piala Jagat punika Prancis.

Kanikayang wénten korupsi ri kala Qatar ngajayanti hak antuk dados tuan umah wimbakara puniki. Investigasi miwah parikanda internal FIFA ngelébang Qatar saking kapikobetan punika, menawi manggala panilik Michael J. Garcia nganikayang parikanda FIFA indik panilikan madaging "akéh répresentasi material sané tan jangkep miwah iwang." Ring 27 Méi 2015, jaksa fédéral Swiss ngabuka panilikan korupsi miwah pangumbahan jinah kakait sareng tawahan Piala Jagat 2018 miwah 2022. Ring 6 Agustus 2018, mantan présidén FIFA Sepp Blatter nganikayang pinaka Qatar sampun nganggén "operasi selem"", ngantaraang pinaka panitia panawahan sampun bogbig antuk ngamenangang hak tuan umah. Siosan punika, Qatar sampun keni kritik keras krana parilaksana majeng pakarya dura negata sané sareng ring pataki-takian Piala Jagat, antuk Amnesti Internasional kakait sareng "karya paksa" miwah nganikayang panyatusan utawi panyiuan pakarya migran padem mawinan palanggaran HAM, miwah paindikan karya sané ngawag miwah tan manusawi, yadiastun standar kasejahteraan pakarya kantun kasusun ring warsa 2014.

Riantara 2015 miwag 2021, pemréntah Qatar ngamargiang réformasi awig-awig pakaryan anyar antuk nagbecikang paindikan karya, rumasuk upah minimum antuk samian pakarya miwah pangusapan sistem kafala. Amnesty International nganikayang parilaksana puniki manados "pamargi becik antik nyaibin pakarya migran".